La Cate Figueres

EXPOSICIÓ: DES-CORPÓREA
2024-03-07 19:00 - 20:00 (Europe/Madrid) | Sala d’Exposicions, Ronda Arolas, 4, Figueres, Girona, 17600
EXPOSICIÓ DES-CORPÓREA A LA CATE

Amb la inauguració programada per al 7 de març a les 19h, l’esdeveniment comptarà amb la presència de l’autora de les fotografies, així com de membres de l’Associació Espanyola d’Esclerodèrmia.
La Cate anuncia la inauguració de l’exposició fotogràfica “Des-Corpòrea”, que acollirà del 7 al 29 de març de 2024. L’exposició destaca el treball impactant de l’autora, centrat en la lluita interna entre un cos malalt i una ment creativa.
“Des-Corpòrea” planteja la narrativa visual d’una lluita interna, explorant el desdoblament dels protagonistes entre un cos debilitat i una ment resilient, tot enriquint-se amb la imaginació i la creativitat. Les imatges, en aparença disperses, convergeixen per retratar l’autora amb sinceritat i valentia. A través d’un fons predominantment blanc, s’evidencia la llum, la positivitat i l’esperança com a motors essencials de la transformació personal.
Nataly Roc
Autodidacta i meticulosa en el seu treball, l’autora ha abraçat la fotografia com un mitjà expressiu complementari per a les seves paraules, que sovint s’han quedat curtes. Creient fermament en el poder transformatiu de la fotografia, ha explorat les seves capacitats per al creixement personal, descobrint resultats sorprenents que van més enllà dels límits de la curació.
Amb “Des-Corpòrea”, l’autora no només comparteix la seva pròpia història, sinó que també obre les portes a una reflexió profunda sobre la força de la voluntat i la capacitat de reinventar-se malgrat les adversitats.
L’esclerodermia és una malaltia crònica reumàtica autoimmunitària del teixit connectiu tipificada com a rara, que causa inflamació a la pell i altres arees del cos.
Presenta una acumulació del teixit cicatricial i dany als òrgans interns com el cor i els vasos sanguinis, pulmons, estómac i ronyons.

Miqueló El Mariner (Els meus primers contes)
2024-03-10 11:30 - 12:30 | Sala Toni Montal, Ronda Arolas, 4, Figueres, Girona, 17600

La visita d'una inspectora
2024-03-10 18:00 - 19:40 | La Cate, Ronda Arolas, 4, Figueres, Girona, 17600, Espanya

Galgo Lento
2024-03-15 21:00 - 22:00 | Sala Toni Montal, Ronda Arolas, 4, Figueres, Girona, 17600

La recomanada de Mr. Dupont
2024-03-16 20:30 - 22:00 | La Cate, Ronda Arolas, 4, Figueres, Girona, 17600, Espanya

El Patufet
2024-03-17 11:30 - 12:30 | Sala Toni Montal, Ronda Arolas, 4, Figueres, Girona, 17600

Com els pingüins (Figueres a Escena)
2024-03-17 18:00 - 19:00 | La Cate, Ronda Arolas, 4, Figueres, Girona, 17600, Espanya
COM ELS PINGÜINS
La Bleda
Diumenge 17 de març, 18 h
Sala La Cate
Familiar / Teatre i clown / Recomanat a partir de 3 anys
—
Metges, hospitals, operacions… són paraules que ens espanten, o que no ens agraden. Però sort en tenim, perquè ens ajuden a viure. A Com els pingüins -la nova proposta, arriscada i personal, de La Bleda- veiem algú que, gràcies als metges, als hospitals, a les operacions… i a l’instint de supervivència, troba la seva manera particular de relacionar-se amb el món. La Bleda, com sempre, ens hi acosta des de l’humor, perquè riure’ns de nosaltres mateixos és la millor medicina.

La Bleda ens porta un espectacle d’humor i de poesia visual per a tots els públics a través d’una comèdia dramàtica basada en fets reals.

Una hora abans de la funció, activitats amb El Vestíbul dels Tits de l’Aula de Teatre de Figueres.

5 €. Venda d’entrades a la taquilla del Teatre Municipal el Jardí, a www.figueresaescena.cat i, el mateix dia de la funció, a la taquilla de La Cate.

Idea original i interpretació: Helena Escobar | Creació i dramatúrgia: Jordi Palet, Enric Ases, Helena Escobar i Pere Hosta | Direcció: Enric Ases | Coproducció: El Canal i Temporada Alta | Durada: 50 min

Casa de nines (Figueres a Escena)
2024-03-23 20:00 - 21:40 | La Cate, Ronda Arolas, 4, Figueres, Girona, 17600, Espanya
CASA DE NINES
D’Henrik Ibsen
Tequatre
Dissabte 23 de març, 20 h
Diumenge 24 de març, 18 h
Sala La Cate
Teatre
—
En aquest drama contemporani, on la moral i els costums establerts s’enfronten a l’egocentrisme dels personatges, la protagonista de l’obra, Nora, una dona bella, individualista i molt mimada, acaba reconeixent la falsedat de tot allò que l’envolta, i actuant en conseqüència.
Casa de nines fou la primera obra del dramaturg noruec Henrik Ibsen representada en català.

La companyia figuerenca Tequatre porta a escena un clàssic de l’autor noruec Henrik Ibsen, on posa el feminisme en escena l’any 1879 per mostrar una realitat que encara ara existeix.

12 €. Socis del Casino Menestral Figuerenc, 10 €. Venda d’entrades a la taquilla del Teatre Municipal el Jardí, a www.figueresaescena.cat i, el mateix dia de les funcions, a la taquilla de La Cate.

Interpretació: M. Àngels Galí, Rosalia Comas, Jaume Pujadas, Carme Magester, Quim Pastoret i Pere Gich | Autoria: Henrik Ibsen | Traducció: Feliu Formosa | Adaptació: Tequatre | Direcció: Àngels Barrientos i Jaume Pujadas | Durada: 1 h 40 min

Madama Butterfly (En directe)
2024-03-26 20:15 - 23:45 | Sala Toni Montal, Ronda Arolas, 4, Figueres, Girona, 17600

SCOOP
2024-04-07 17:00 - 18:30 | Sala Toni Montal, Ronda Arolas, 4, Figueres, Girona, 17600

Presentació de la Schubertiada 2024
2024-04-13 19:00 - 20:30 | La Cate, Ronda Arolas, 4, Figueres, Girona, 17600, Espanya
CONCERT DE PRESENTACIÓ DE LA SCHUBERTIADA DE
VILABERTRAN 2024
ENTRADA LLIURE
El concert de l’acte de presentació de l’edició 2024 de la Schubertiada de Vilabertran anirà a càrrec del Quartet Vivancos, que està integrat pels violinistes Joan Prim i Biel Ricart, per la violista Estela Megías i pel violoncel·lista Quim Tejedor. És una formació jove que va sorgir a l’Escola Superior de Música de Catalunya el 2019, amb la guia del reconegut Quartet Casals, que els va atorgar una matrícula d’Honor per cloure amb èxit la seva etapa a l’ESMuC.
El 2019 van protagonitzar el seu primer gran esdeveniment, inaugurant amb el Festival Grec amb el Kronos Quartet. A l’estiu del 2021, van ser convidats al prestigiós Festival Internacional Pau Casals de Prades, actuant com a quartet i formant part de l’orquestra del festival.
Han guanyat diversos concursos com el primer premi a la tercera edició del Concurs Amics de Cambra Romànica d’Andorra o el tercer premi al concurs Josep Mirabents i Magrans. També han estrenat i enregistrat una obra del compositor Bernat Vivancos dedicada al mateix quartet.
Debutaran a la Schubertiada amb el Moviment de Quartet en do menor D703 de Franz Schubert, que fou compost el desembre de 1820. És el primer moviment d’un quartet de corda que el compositor vienès mai va completar. Va ser catalogat com el seu Quartet de corda núm. 12. A més del moviment inicial, també va compondre els primers 40 compassos d’un segon moviment amb la indicació “Andante.” El quartet inacabat és considerat com una de les primeres obres de la fase madura de composició de Schubert.
També interpretaran el Quartet de corda núm. 8 en do menor, op. 110, que Dmitri Xostakóvitx va compondre el juliol de 1960 i va estrenar el Quartet Beethoven l’octubre del mateix any. El compositor de Sant Petersburg va dedicar la peça a la memòria de les víctimes del feixisme i la guerra. També es coneix com el Quartet Dresden.

Angeladorrrm
2024-04-19 21:00 - 22:00 | Sala Toni Montal, Ronda Arolas, 4, Figueres, Girona, 17600

El dragonet volador i el petit Sant Jordi (Els meus primers contes)
2024-04-21 11:30 - 12:30 | Sala Toni Montal, Ronda Arolas, 4, Figueres, Girona, 17600

El llac dels Cignes (En directe)
2024-04-24 20:15 - 23:55 | Sala Toni Montal, Ronda Arolas, 4, Figueres, Girona, 17600

Taula rodona amb motiu de l’exposició ‘La petjada dels americans del Pení a Roses i més enllà’.
2024-04-25 19:30 - 21:00 | Sala Toni Montal, Ronda Arolas, 4, Figueres, Girona, 17600
Taula rodona

Taula rodona amb motiu de l’exposició ‘La petjada dels americans del Pení a Roses i més enllà’.

Americans a l’Empordà: Trobada de cultures

La presentació versarà sobre el moment històric a Espanya de finals de la dècada dels cinquanta del segle passat. Seguidament, se n’exposarà l’impacte i les conseqüències, tant en la societat emporadanesa de l’època com en el context actual. La darrera qüestió al·ludirà a la trobada entre cultures.
Aquest acte servirà al públic assistent d’invitació a que s’animi a participar en el col·loqui.
En conclusió, la taula rodona és aliena a l’exposició sobre el Pení exposada a La Cate, però n’és complementària a aquesta.

Participaran com a ponents:
Roberto Pla Aragonés, Coronel del Ejército del Aire
David García Algilaga, historiador
Juan Jesús Aznar, periodista
Toni Salamanca, President dels Amics del Pení Cap de Creus

Dijous 25 d’abril /19:30
La Cate
Figueres

Quico Pi de la Serra
2024-05-01 19:00 - 20:30 | La Cate, Ronda Arolas, 4, Figueres, Girona, 17600, Espanya

Carmen (En directe)
2024-05-01 19:45 - 23:30 | Sala Toni Montal, Ronda Arolas, 4, Figueres, Girona, 17600

Crida als ocells de colors llampants (Figueres a Escena)
2024-05-03 20:00 - 21:00 | La Cate, Ronda Arolas, 4, Figueres, Girona, 17600, Espanya
CRIDA ALS OCELLS DE COLORS LLAMPANTS
Òscar Andreu
Divendres 3 de maig, 20 h
Sala La Cate
Humor
—
Com desapareix una llengua? Quins són els símptomes? Per què ens comportem com ens comportem els parlants de català? Com es pot redreçar, si és que es pot redreçar, la situació d’amenaça? Durant poc més d’una hora, Òscar Andreu (codirector
i guionista de La competència, a RAC 1, i de La nit dels Òscars, a TV3, juntament amb Òscar Dalmau) explica la seva biografia lingüística (les aventures esbojarrades d’un català catalanoparlant a la capital de Catalunya), repassa la història de la llengua i aprofita per descriure un seguit de comportaments molt peculiars, propis de la majoria de parlants.

En el seu primer espectacle de stand-up, Òscar Andreu ens presenta un monòleg ple d’humor per parlar-nos del català, i també dels catalans.

15 €. Venda d’entrades a la taquilla del Teatre Municipal el Jardí, a www.figueresaescena.cat i, el mateix dia de la funció, a la taquilla de La Cate.

Interpretació, guió i direcció artística: Òscar Andreu | Producció: Òscar Andreu i Cruïlla Comèdia

La maledicció de l'escorpí de jade
2024-05-05 17:00 - 18:41 | Sala Toni Montal, Ronda Arolas, 4, Figueres, Girona, 17600

Bèsties (Figueres a Escena)
2024-05-11 20:00 - 21:00 | La Cate, Ronda Arolas, 4, Figueres, Girona, 17600, Espanya
BÈSTIES
De Monica Dolan, dirigida per Pau Roca
Sixto Paz Produccions
Dissabte 11 de maig, 20 h
Sala La Cate
Teatre
—
Una psicoterapeuta repassa les repercussions d’un cas extrem: la filla de vuit anys de la seva pacient vol posar-se pits. A través d’una circumstància que pot semblar-nos aberrant i anormal ens convida a revisar la nostra cultura. Quan, i com, comences a adonar-te que la teva moral està sent dirigida per la cultura popular? A través d’aquesta història, l’autora ens llença un punyent «I si…?», en una societat en la qual la sexualitat i el gènere són una part tan important de qui som, com ens identifiquem i com ens definim. Quan és massa d’hora per lluitar pels nostres ideals sexuals?

Fins on està disposada a arribar una mare perquè la seva filla aconsegueixi allò que vol? Un text que ens parla sense embuts sobre la cultura de la hipersexualització i la «pornificació» dels menors.

15 €. Venda d’entrades a la taquilla del Teatre Municipal el Jardí, a www.figueresaescena.cat i, el mateix dia de la funció, a la taquilla de La Cate.

Interpretació: Marta Marco | Autoria: Monica Dolan | Traducció: Adriana Nadal | Direcció: Pau Roca | Producció: Sixto Paz Produccions Durada: 1 h

Meritxell Neddermann
2024-05-17 21:00 - 22:00 | Sala Toni Montal, Ronda Arolas, 4, Figueres, Girona, 17600

Un dios salvaje
2024-05-18 20:00 - 21:10 | La Cate, Ronda Arolas, 4, Figueres, Girona, 17600, Espanya

20 days in Mariupol
2024-05-19 17:00 - 18:35 | Sala Toni Montal, Ronda Arolas, 4, Figueres, Girona, 17600

Marco Mezquida (Figueres a escena)
2024-05-24 20:00 - 21:00 | La Cate, Ronda Arolas, 4, Figueres, Girona, 17600, Espanya
MARCO MEZQUIDA
Presentació del disc Tornado
Divendres 24 de maig, 20 h
Sala La Cate
Música
—
Marco Mezquida, prestigiós pianista, brillant improvisador i fèrtil compositor menorquí resident a Barcelona, ha concebut el seu nou disc, Tornado, amb el japonès Massa Kamaguchi i el català Ramon Prats, dos vells i benvolguts amics amb els quals comparteix una llarga història de música, connexió
i vivències a la carretera. El resultat és un treball amb molts registres, una música de contrastos creada a partir de tres personalitats musicals fortes i expressives, i al mateix temps molt diferents.

Marco Mezquida presenta en format trio Tornado, el seu darrer treball, on alterna visceralitat i potència, introspecció i intimitat.

Presentació de la programació del 28è Festival de Jazz de Figueres, a les 19 h, a La Cate.

15 €. Venda d’entrades a la taquilla del Teatre Municipal el Jardí, a www.figueresaescena.cat i, el mateix dia de la funció, a la taquilla de La Cate.

Interpretació: Marco Mezquida (piano), Massa Kamaguchi (contrabaix) i Ramon Prats (bateria)

Aixopluc (Figueres a Escena)
2024-06-01 20:00 - 21:15 | La Cate, Ronda Arolas, 4, Figueres, Girona, 17600, Espanya
AIXOPLUC
A Mossegades
Dissabte 1 de juny, 20 h
Diumenge 2 de juny, 18 h
Sala La Cate
Teatre
—
Aixopluc és un espectacle que parla dels problemes de comunicació, de les distàncies -físiques i psicològiques- entre les persones. I també de les relacions líquides, de com la velocitat frenètica de la societat afecta la profunditat de la nostra relació amb els altres.

El grup jove A Mossegades, amb la col·laboració de l’Oficina Jove de l’Alt Empordà, es qüestiona un fet cada cop més visible a la nostra societat: l’individualisme.

6 €. Venda d’entrades a la taquilla del Teatre Municipal el Jardí, a www.figueresaescena.cat i, el mateix dia de les funcions, a la taquilla de La Cate.

Interpretació: Alícia Abellan, Artur Lafuente, Aysha Castro, Aurora Mármol, Jon Pla, John Caboria, Laia Parcero, Noa Denhoff, Matilde García, Mercè Puig, Cian Escribà, Isaac
Lorenzo i Tanit Minobis | Direcció: Eric Domene i Jordi Martínez | Dramatúrgia: Col·lectiva | Durada: 1 h 15 min

Andrea Chenier (En directe)
2024-06-11 20:15 - 23:30 | Sala Toni Montal, Ronda Arolas, 4, Figueres, Girona, 17600

HEAL + DJ RYNA
2024-06-14 22:00 - 2024-06-15 02:00 | Plaça de La Cate, Ronda Arolas, 4, Figueres, Girona, 17600
Heal + DJ RYNA
Divendres 14 de juny a les 22h
ENTRADA LLIURE
PLAÇA DE LA CATE
Poques vegades ens havia deixat tan sorpresos la pulsió que desprèn la música d’una banda que tan sols té dues cançons publicades i menys d’un any de recorregut. Podem dir que estem completament segurs de HEAL.
La cosa té truc: Laia Vehí, Dani Ambrosí, Edu Mató i Raúl Pérez no són uns nouvinguts, i aquesta seguretat s’aferma en cadascun dels passos que els barcelonins HEAL estan donant. El que heu sentit fins ara és només la punta de l’iceberg. Procedents de formacions com Wind Atles, North State, Wann i Glitterhouse, s’uneixen ara en aquest nou projecte conjunt, en el qual partint de les seves diverses influències pròpies, exploren un nexe d’unió que brolla des de la creativitat i l’emoció. I aquesta última, és desbordant.
HEAL solquen les aigües de l’indie rock, l’slowcore i el folk distorsionat amb un estil completament propi; són força, són delicadesa, són emoció visceral, són originalitat. La seva música està integrada per guitarres hipnòtiques, insistència en els ritmes, construccions sòlides, distorsió i una veu, al capdavant, amb una personalitat irresistible. Les cançons de HEAL presenten desenvolupaments completament naturals, bevent d’incomptables influències. Fora etiquetes.
No podíem deixar-los passar, i estem segurs que vosaltres tampoc podreu.

DJ RYNA

Esberlada
2024-06-21 18:00 - 19:00 | Sala Toni Montal, Ronda Arolas, 4, Figueres, Girona, 17600

Last Dance (Cinema a la fresca)
2024-07-04 22:00 - 23:20 | Plaça de La Cate, Ronda Arolas, 4, Figueres, Girona, 17600
– Last dance (2022)
Dijous 4 de juliol a les 22h
Durada: 84 min.
Direcció: Delphine Lehericey
Guió: Delphine Lehericey
Novel·la: Francesc Escribano
Repartiment:
François Berléand, Kacey Mottet Klein, Déborah Lukumuena, La Ribot, Astrid Whettnall, Jean-Benoît Ugeux, Sabine Timoteo, Anna Pieri, Dominique Reymond, Lisa Harder

Sinopsi:

Germain, un jubilat, es queda vidu inesperadament als 75 anys. Ni tan sols té temps per a recuperar l’alè abans que la seva família interfereixi en la seva vida diària: visites constants, menjars preestablerts… La seva vida es torna cronometrada com un rellotge suís. Però la ment de Germain està en una altra part. Honrant una promesa feta a la seva esposa, es veu impulsat a la creació de dansa contemporània.

El mestre que va prometre el mar (Cinema a la Fresca)
2024-07-11 22:00 - 23:45 | Plaça de La Cate, Ronda Arolas, 4, Figueres, Girona, 17600
– El mestre que va prometre el mar (2023)
Dijous 11 de juliol a les 22h

Durada: 105 min.
Direcció: Patricia Font
Guió: Albert Val.
Novel·la: Francesc Escribano
Repartiment:
Enric Auquer, Laia Costa, Gael Aparicio,
Alba Hermoso, Nicolás Calvo, Milo Taboada
Luisa Gavasa, Ramón Agirre Lasarte

Sinopsi:
Ariadna (Laia Costa) descobreix que el seu avi busca des de fa temps les restes del seu pare, desaparegut en la Guerra Civil. Decidida a ajudar-ho, viatja a Burgos, on estan exhumant una fossa comuna en la qual podria estar enterrat. Durant la seva estada allí, coneixerà la història d’Antoni Benaiges (Enric Auquer), un jove mestre de Tarragona que abans de la guerra va ser professor del seu avi. Mitjançant un innovador mètode pedagògic Antoni va inspirar als seus alumnes i els va fer una promesa: portar-los a veure la mar.
